ועדת הכלכלה, כנסת 24, פרוטוקול מספר 143, 2022-01-10 10:00

לימור מגן תלם: בוקר טוב לכולם, אני מתכבדת לפתוח את ועדת הכלכלה בנושא הצעת חוק התכנית הכלכלית (תיקוני חקיקה ליישום המדיניות הכלכלית לשנות התקציב 2017 ו-2018) (תיקון מס' 7) (הארכת תוקף הוראת מעבר), התשפ"ב-2022.

לימור מגן תלם: בקצרה, בחוק התוכנית הכלכלית הוסיפו לחוק הפצת שידורים את פרק ד'2, עניינו אסדרה של הפצת שידורי טלוויזיה ברשת האינטרנט.

לימור מגן תלם: במסגרת פרק ד'2 הוסר סעיף 13(ג) שקובע שגוף משדר ייתן לכל ספק תכנים רשום שביקש זאת, את הסכמתו לשידור של שידוריו ברשת האינטרנט בלא תמורה.

לימור מגן תלם: בסעיף 13(ג) נקבע כי שידור של תחנת שידור ברשת האינטרנט מותנה בקבלת רישיון מאת בעלי זכויות יוצרים ובסעיף 25 נקבעה הוראת מעבר שההסכם שנחתם בין גוף משדר לבעלי הזכויות ערב כניסת החוק לתוקפו, יעמוד על קנו.

לימור מגן תלם: אנחנו דנו כבר בוועדת כלכלה בנושא הזה בהרחבה, הצעת החוק הגיעה לקריאה שלישית במליאה ולא היה לנו רוב.

לימור מגן תלם: אני אבקש מנציגי משרד התקשורת להסביר בקצרה את הצעת החוק, עם דגש כמובן על הוראת המעבר.

לימור מגן תלם: בבקשה.

לימור מגן תלם: רק להציג שם ותפקיד לפרוטוקול.

זיו גלעדי: עו"ד זיו גלעדי מהלשכה המשפטית של משרד התקשורת.

זיו גלעדי: אז בוקר טוב, באמת כמו שגברתי הציגה, מדובר בהארכה של הוראת מעבר שהותירה על קנה הסכמים שנחתמו בין גופים משדרים לבין ספקי תכנים רשומים שמפיצים את אותם שידורים ואנחנו מבקשים להאריך את ההוראה הזאת מחמש שנים לשש שנים.

זיו גלעדי: הסיבה לזה היא שאנחנו נמצאים כרגע ערב רפורמה משמעותית ברגולציה של עולם השידורים.

זיו גלעדי: המלצות של ועדת פולקמן שהוקמה לאחרונה, נמצאות כרגע בתהליך של יישום ואנחנו חושבים שלא נכון בתקופת ביניים כזאת לפני רפורמה גדולה, לשלוח את השוק למערבולת ולהתחיל לנהל משאיים ומתנים חדשים על הסכמים מסחריים, וזה מבחינת הרקע להצעה.

לימור מגן תלם: אוקיי.

יריב לוין: אני מבקש לשאול כמה שאלות.

לימור מגן תלם: בבקשה כן.

יריב לוין: השאלה הראשונה שאני מבקש לשאול היא איזה משאיים מתנים מסחריים?

יריב לוין: הרי אם תבוטל ההוראה הזו לא יהיה שום משא ומתן מסחרי כי פשוט אי אפשר יהיה לשלם.

יריב לוין: האם אני צודק או לא?

זיו גלעדי: ההסכמים לשימוש בזכויות הקניין הרוחני הם כוללים לא רק את ההפצה של הערוץ הליניארי, אלא עוד תכנים שנכללים יחד בעסקה אחת.

זיו גלעדי: ולכן יש צורך לפתוח - -

יריב לוין: איזה תכנים?

יריב לוין: בוא תסביר לנו מה המשמעות.

יריב לוין: הרי אתם, אני אתחיל אולי צעד קודם, אתם מכירים את ההסכמים האלה?

יריב לוין: ראיתם אותם?

זיו גלעדי: לא, לא ראינו אותם.

יריב לוין: אז איך אתם יודעים מה יש בהם אם לא ראיתם את ההסכמים.

יריב לוין: אני לא מצליח להבין רגע.

יריב לוין: תראי יושבת ראש הוועדה, יש כאן אירוע שאני לא זוכר כדוגמתו לפחות בכל השנים שלי בכנסת ואני לא יודע אם מישהו זוכר.

יריב לוין: מביאים לכאן הצעת חוק שעניינה בכלל הסכמים מסחריים בין גורמים פרטיים, במין בהילות, דחיפות ומאמץ עליון.

לימור מגן תלם: אני מזכירה שכבר היה דיון - -

יריב לוין: כן אולי היה דיון, אבל אם המליאה הפילה את החוק כנראה שיש צורך - -

לימור מגן תלם: לא, המליאה הפילה את החוק, אני רוצה להזכיר לך כי היה חסר אדם אחד על נושא של קיזוז שצץ מהאופוזיציה ברגע האחרון, כך שזה לא היה לגופו של עניין מבחינה עניינית.

יריב לוין: גברתי יושבת הראש אני לא מכיר נוהל שבו, חוק שחזר הוא כמו חוק חדש, הוא צריך לעבור את כל הקריאות והוא צריך לעבור דיון מסודר ומלא ולא דיון "חפ-לפ" של חצי שעה כמו שמנסים לעשות פה ואסור להסכים שיקרה.

יריב לוין: עכשיו אני אומר בצורה ברורה, אני לא מכיר מצב שבו יש התערבות כל כך בוטה של משרד ממשלתי, במטרה לדחוף קדימה איזשהו הסדר מסחרי בין גופים.

יריב לוין: הסדר שמלכתחילה כאשר הוא נעשה לפני חמש שנים - -

לימור מגן תלם: זהו, אתם זוכרים שהוראת השעה הזאת הייתה קיימת גם לפני שנים, אני רק מזכירה.

יריב לוין: אני אומר, נעשה לפני חמש שנים ונתחם לחמש שנים לא במקרה, אלא נתחם משום שחשבו אז שזה פרק הזמן הנכון לצורך האיזון של הדבר הזה.

לימור מגן תלם: כן, רק חשוב להדגיש שבתקופה שלנו של הממשלה הקודמת הוראת השעה הזאת הייתה - -

יריב לוין: עכשיו באים הנה ואומרים לנו כל מיני דברים, מסתירים מאיתנו.

יריב לוין: מצד אחד אומרים לנו, תראה יש בהסכם כל מיני דברים ואם לא זה, יהיה צריך לעשות הסכמים חדשים ערב הרפורמה.

יריב לוין: מצד שני אומרים לנו, בכלל לא ראינו את ההסכמים, ולא יודעים מה יש בהם.

יריב לוין: מצד אחד אומרים לנו, אלה סודות מסחריים לכאורה של החברות.

יריב לוין: מצד שני משרד התקשורת מגויס כולו להגן על ההסדר המסחרי הזה.

יריב לוין: אני חושב גברתי שזה דבר זועק לשמיים, נשמע רע מאוד, מסוכן מאוד, אין יכולת לבוא ולבקש מהכנסת להעביר חוק בלי לשים לנו את הנתונים על השולחן ולומר לנו לא באמירה כללית, אלא באמירה ברורה 'תראה, ההסכמים האלה מורכבים מ-א', ב' ו-ג'.

יריב לוין: אם אנחנו עכשיו נתקן את הדבר הזה, הדבר הזה ייאלץ לעשות הסדר מחדש לגבי ב' ו-ג' עם משמעויות מאוד קשות כאלה ואחרות שלו.

יריב לוין: ' ובנוסף לדבר הזה, להגיד לנו סוף סוף בכמה כסף מדובר.

יריב לוין: אני חושב שההסתרה הזאת לא יכולה להיות, ואני מבקש גם מהיועץ המשפטי לוועדת הכלכלה כאן לומר את דברו בעניין.

יריב לוין: אני לא זוכר שבכנסת אישרו דברים בלי לדעת את פרטיהם, תוכנם, את המניעים והסיבות להם, ובטח בכמה כסף מדובר ומה המשמעות הכלכלית של המהלך הזה.

לימור מגן תלם: תודה רבה חבר הכנסת לוין.

לימור מגן תלם: אנחנו נעבור לסבב התייחסות קצר של חברי הכנסת בהתאם לסדר ההגעה.

יריב לוין: לא, אני מבקש תשובות.

יריב לוין: מה זה?

לימור מגן תלם: רגע, אני רוצה לשמוע את כל חברי הכנסת.

לימור מגן תלם: היועץ המשפטי ייתן תשובות, כולם יתנו תשובות.

לימור מגן תלם: חבר הכנסת האוזר בבקשה, עכשיו אבו שחאדה.

לימור מגן תלם: אנחנו נעשה לפי סדר ההגעה, חבר הכנסת מקלב.

לימור מגן תלם: כן בבקשה האוזר.

צבי האוזר: תודה רבה.

צבי האוזר: אני שמעתי בקשב רב את דברי ידידי חבר הכנסת לוין.

צבי האוזר: מכיוון שאני גם בעברי קצת עסקתי בעניין, אז הייתי אומר באמת ה-story telling ששמענו מאוד מרשים, אבל אני קצת חושב שיש פה 'זאב, זאב' וחבל שהציבור ששומע את הדברים, קשה לו להבחין בין אזעקת אמת לאזעקות fake.

צבי האוזר: בואו נשים שנייה את סדר הדברים ונוריד את אותה קונספירציה מהשולחן.

צבי האוזר: יחסים בין ספקי תוכן לפלטפורמות מוסדרים בהקשר הזה בכלל של Must carry ו-Must pay.

צבי האוזר: זאת אומרת, שני עניינים שצריך להסדיר אותם.

צבי האוזר: האם יש חובת הולכה של התוכן, במובן הזה שכל מי שמתחבר לפלטפורמה יוכל לראות את התכנים המרכזיים שמסדירים אותם ברישיון כשידור כללי.

צבי האוזר: והאם הפלטפורמה שמפיצה תוכן צריכה לשלם כן או לא.

צבי האוזר: עם כניסתה של טכנולוגיה חדשה של שידורים באמצעות האינטרנט, שפעם זה היה נשמע מדע בדיוני ולכן המחוקק לא נתן דעתו לעניין.

צבי האוזר: לא ראתה הממשלה עד היום הזה להסדיר את הנושא הזה ונקבעה בהקשר הזה הוראת שעה לחמש שנים לפני חמש שנים, מתוך הנחה שהממשלה תתכבד ותכליל שידורים באינטרנט להסדר כולל.

צבי האוזר: אגב, אם אתם שואלים את עמדתי שלא צריך להיות הבדל בין שיטת ההפצה באשר לשאלת התשלומים.

צבי האוזר: ולצערי הרב, חבר הכנסת לוין, הממשלה שהיית חבר בה דגרה על הנושא שנה אחרי שנה ועד היום, 2022, לא ראיתם נכון או לא נראה לנכון להסדיר שידורים באינטרנט בהקשר הזה.

צבי האוזר: אני מברך את שר התקשורת שאימץ, או מאמץ, הליך מואץ של ועדה ציבורית שסוף סוף מסדירה את הנושא הזה וסוף סוף מדינת ישראל צועדת לכיוון המאה ה-21 ומסדירה שידורים על גבי האינטרנט.

צבי האוזר: ההסדר שהממשלה הקודמת ראתה לנכון שהוא סביר וראוי בנסיבות העניין והעניין ההזה מאוד מורכב, לחמש שנים.

צבי האוזר: אנחנו מתבקשים להאריך אותו בשנה אחת נוספת כדי להשלים את אותה רגולציה כללית, כדי לא לנהל רגולציה טלאי על טלאי, אלא להסדיר את הדברים בצורה קוהרנטית ומלאה.

צבי האוזר: משרד התקשורת מעריך שבטווח של שנה הוא יהיה אחרי אותה אסדרה בחקיקה כוללת על בסיס אותה ועדה ציבורית של המלצות.

צבי האוזר: ומה שאנחנו מתבקשים לעשות זה להאריך את אותו הסדר שהיה נכון בחמש שנים האחרונות לשנה נוספת.

צבי האוזר: עכשיו, ידידי חבר הכנסת לוין, אין שום היגיון צרוף או איזושהי סיבה עקרונית שמבחינה את אותה הוראת שנה שהתקבלה פה אחד בלי שום פולמוס או fake פולמוס לחמש שנים או שש שנים.

צבי האוזר: אין איזה משהו בחמש שנים שאתה אומר 'מבחינה טכנולוגית, מבחינה מסחרית, מבחנת אינטרס הציבור, יש אינטרס ציבורי לעמוד על הסדר לחמש שנים ואין אינטרס ציבורי לשש שנים'.

צבי האוזר: החמש שנים ניתנו כדי להסדיר אסדרה כוללת, מה שלא נעשה, אגב לא נעשה בגלל שהמדינה הזאת הייתה תקועה במשך שנתיים בארבע מערכות בחירות, וגם התחום הזה היה תקוע לחלוטין, כמו כל אותם תחומים במדינת ישראל.

צבי האוזר: ישראל נכנסה במסגרת ארבע מערכות בחירות למשבר פוליטי שהכניס את כל המערכת העסקית והאחרת במדינת ישראל, למבוי סתום.

צבי האוזר: ואנחנו אותגרנו במשברים פוליטיים שגררו משברים כלכליים, כמו המשברים הפוליטיים שהיו באיטליה או בדרום אמריקה בשנות ה-80.

צבי האוזר: של מדינה קופאת על שמריה והינה דוגמא קלאסית של אסדרה שהייתה צריכה להיעשות במשך חמש שנים ולא נעשתה.

צבי האוזר: ולכן חבריי וחברותיי וכל מי שצופה בנו, הממשלה אומרת כאן אם אני מבין נכון, שבטווח של השנה הקרובה 2022 יבוא הסדר כולל לשוק התקשורת, שוק השידורים בהקשר הזה.

צבי האוזר: אגב, אני אומר פה את עמדתי המקדמית, אני חושב שצריכה להיות הרמוניה ושיווין בנושא של carry ו-Must pay באופן כללי מבלי קשר לטכנולוגיית הפלטפורמה שמפיצה את התכנים, זה לגופו של עניין.

צבי האוזר: לחלק מהצופים אני מניח שזה נשמע סינית, אבל לגופו של דיון ציבורי, חמש שנים היה נכון.

צבי האוזר: אין שום הבדל בין חמש שנים או שש שנים, תנו לעבוד.

צבי האוזר: אל תטרילו, תנו לנו לעבוד בשקט, להסדיר דברים ולצמצם את אותו backlog, את אותו שיהוי שהמדינה הזאת נכנסה לשנתיים, תאפשרו לנו לשחרר במהלך השנה הזאת כי זו תפקידה של הממשלה הזאת.

צבי האוזר: לעבוד, לעבוד, לעבוד בשקט, להסדיר דברים ולנהל את הדברים.

צבי האוזר: תודה.

לימור מגן תלם: תודה רבה חבר הכנסת האוזר.

לימור מגן תלם: בבקשה חבר הכנסת יעקב מרגי.

סמי אבו שחאדה: היה אמור להיות אבו שחאדה.

לימור מגן תלם: אבל לפי סדר ההגעה?

סמי אבו שחאדה: גם לפי סדר הגעה זה אבו שחאדה.

לימור מגן תלם: בבקשה חבר הכנסת אבו שחאדה.

סמי אבו שחאדה: בוקר טוב.

סמי אבו שחאדה: קודם כל הערה לגבי ניהול הדיון.

סמי אבו שחאדה: גברתי יושבת הראש אין לי עמדה מוכנה מראש לגבי הדיון הזה.

לימור מגן תלם: בסדר גמור.

סמי אבו שחאדה: אבל אני בהחלט מסכים עם חבר הכנסת יריב לוין לגבי סדר הדיון.

סמי אבו שחאדה: אני גם רוצה להגיד מילה לגבי ניהול הדיון, רק ברוח טובה, באמת.

סמי אבו שחאדה: הייתי שהאוזר לקח כמה שהוא רוצה זמן מבלי שאף אחד יקטע אותו, לעומתו חבר הכנסת לוין לא הצליח להשלים משפט.

לימור מגן תלם: למה?

לימור מגן תלם: נתנו לו לסיים את כל הדברים שלו.

לימור מגן תלם: אנחנו נעשה סבב נוסף ברגע שכולם יסיימו, נעשה עוד סבב, נשמע את נציגי משרד התקשורת, נשמע את כולם אני מבטיחה לכם.

סמי אבו שחאדה: גם לגבי חלוקת הזמן, שנהיה עניינים, זה אחד.

סמי אבו שחאדה: דבר שני, צריכים עכשיו עוד שנה, אנחנו לא מבינים למה צריך עוד שנה.

סמי אבו שחאדה: אני יכול להבין שהמדינה הייתה במשך חמש שנים בשנתיים של חוסר יציבות, לפני השנתיים היו שלוש שנים.

סמי אבו שחאדה: כדי שאנחנו באמת נבין אם השנה הזאת רלוונטית או לא רלוונטית, אפשרית או לא אפשרית, ומה ההשלכות של הדבר הזה, אנחנו צריכים יותר נתונים.

סמי אבו שחאדה: כי אם זה לא נעשה בשלוש שנים, אולי גם לא ייעשה בשנה, אולי זאת לא הדרך, אולי יש פה דבר שאנחנו עושים עוד טעות.

סמי אבו שחאדה: כדי שלא נעשה את זה אנחנו צריכים לדון בזה, להבין את כל הפרטים, לראות מה לא עבד במשך שלוש שנים, להבין למה לא עבד במשך שלוש שנים, לראות איפה הדברים תקועים.

סמי אבו שחאדה: ואנחנו גם צריכים לראות מה ההשלכות של הדבר הזה.

סמי אבו שחאדה: מה ההשלכות גם כלכלית, בסוף מדובר פה בכסף, אנחנו צריכים להבין.

סמי אבו שחאדה: אני חושב שבתנאים הקיימים אנחנו לא יכולים באמת להחליט לעומק כמו שצריך בסוגייה כל כך חשובה ולכן אני מבקש שבפעם הבאה שאנחנו נקיים את הדיון הזה, וזה יכול להיות מתי שתחליטו, זה יכול להיות מחר מבחינתי, שלפחות נגיע למקום שיש בו נתונים, נשמע למה לא עבד, איפה נתקע, מה ההשלכות הכלכליות, מה הם כל הפרטים, ונקיים באמת דיון ענייני.

סמי אבו שחאדה: תודה לך.

לימור מגן תלם: תודה רבה חבר הכנסת אבו שחאדה.

לימור מגן תלם: חבר הכנסת מקלב בבקשה.

אורי מקלב: תודה רבה.

אורי מקלב: אני רוצה גם לקחת את דברי בתור גם הסתייגויות, או כנימוק של ההסתייגויות.

אורי מקלב: אנחנו הגשנו בפעם הקודמת מספר הסתייגויות בשם סיעת הליכוד, ש"ס, יהדות התורה והציונות הדתית.

אורי מקלב: אני מבקש להמשיך את אותן הסתייגויות גם עכשיו להצעה הזאת, לדיון הזה.

אורי מקלב: אני רק רוצה קודם כל להגיד מספר מילים מכלילות.

אורי מקלב: אי אפשר היום לבוא ולהגיד ככה בסוג של בהילות ומהירות, רגע היה איזה כשל טכני ואנחנו רוצים עכשיו להביא את זה, אנחנו מקציבים חצי שעה, זה מחטף והכל בסדר.

אורי מקלב: לא, קרה דבר בישראל, קרה דבר בכנסת.

אורי מקלב: לחוק הזה התנגדו 58 חברי כנסת.

אורי מקלב: במשך שעות רבות הם נימקו את ההתנגדויות שלהם, לא בכדי זה נפל, זה לא רק אירוע טכני.

אורי מקלב: וכשאתה ניסית, גברתי יושבת הראש, להגיד משהו, מישהו נכנס מהדלת האחורית.

אורי מקלב: היה כאן דיון שלם בחלק הזה של הנפילה, אבל היו גם לא פחות מכך, היו שעות רבות של דיונים שבעצם חפרו בחוק הזה ונימקו בנימוקים כאלה ואחרים מה הסעיף הזה ממשיך לעשות.

אורי מקלב: ולכן בחוק הזה צריך לדון מחדש מההתחלה.

אורי מקלב: אחרי קריאה ראשונה, שנייה ושלישית, לדון בכל הדברים שהיו, להציף עוד פעם את הדברים שדיברו.

אורי מקלב: זה לא אירוע של מה בכך, זה אירוע שקשור להרבה מאזרחי מדינת ישראל.

אורי מקלב: יש פה גופי תקשורת שרוצים להמשיך בשיטה או בהסדר שהיה עד עכשיו, שרבים רואים את זה כדבר שהוא לא נכון לעשות.

אורי מקלב: זה שזה אושר לחמש שנים, לא ידעו אז, כפי שאמר חבר הכנסת האוזר, לא ידעו אז מה המשמעויות, היום יודעים את המשמעויות.

אורי מקלב: אם אפשר היה היו מקצרים את זה גם קודם.

אורי מקלב: אם לא הייתה את תקופת מערכת הבחירות, לא שאז - -

צבי האוזר: לא, לא, לא היו מקצרים, היו מביאים חוק כללי שמסדיר את הכל, הרמוניה כוללת, כללי.

צבי האוזר: לא סעיף-סעיף, לא טלאי על טלאי.

אורי מקלב: יכול להיות.

אורי מקלב: החוק של פולקמן, דנו בזה הרבה זמן, אבל אם היו יכולים יכול להיות שהיו גם עוצרים את זה בכלל והיו מחקים לחוק.

אורי מקלב: אין שום הנמקה בזה שאתה אומר שמכיוון שיש חמש שנים, אז אפשר להמשיך עוד שנה ולא יקרה שום דבר.

אורי מקלב: לא קרה, קוראים דברים.

אורי מקלב: בעצם דינו היה להיפסק כבר לפני שנתיים, אך בגלל הבחירות זה לא הופסק וזה מה שאנחנו מנמקים בנימוקים שלמים.

אורי מקלב: גם עצם הכותרת, עכשיו אני מנמק באופן כללי מה מביא אותנו לכל הנימוקים האלה שאנחנו מבקשים לא לתת שש שנים ואנחנו מבקשים לשנות גם, בעצם התוכן, מטרת החוק היא להבטיח את המשך קיומן של ערוצי תעמולה, זו הכותרת של ההסתייגות שלנו לפני סעיף 1 וכן הלאה לסעיף 1 וסעיף 2 שיש לנו מספר הסתייגויות.

אורי מקלב: בסופו של דבר מה שאנחנו מבקשים, לדון על זה כדיון שלם, לעבור על הסעיפים, לנמק ולא שיגידו כאן שהם לא יודעים מה ההסכמים.

אורי מקלב: לפרוס בפנינו את כל ההסכמים, מה המשמעויות, כשהחוק הזה יופסק מה יהיה.

אורי מקלב: ולכן אנחנו מבקשים גם את ההסתייגויות האלה, להצביע על ההסתייגויות שאנחנו הגשנו.

לימור מגן תלם: אוקיי, תודה רבה חבר הכנסת מקלב.

לימור מגן תלם: חברת הכנסת אבתיסאם מראענה.

לימור מגן תלם: אנחנו אחר כך נעבור למשרדים ונשמע התייחסות.

לימור מגן תלם: אנחנו רוצים לסיים את סבב חברי הכנסת, בבקשה.

אבתיסאם מראענה: יופי תודה.

אבתיסאם מראענה: אני רוצה להגיד שני דברים לגבי החוק הזה.

אבתיסאם מראענה: אני חושבת שבתור מישהי שבמשך 17 שנים עסקתי בקולנוע וטלוויזיה, הפקתי סרטים, ביימתי גם סדרות בטלוויזיה.

אבתיסאם מראענה: נמצא כאן גם הנציג של איגודי הבמאים, המפיקים וכל האנשים שעוסקים במלאכה הזאת.

אבתיסאם מראענה: הסוגייה הזאת של החוק, חמש שנים היה ועכשיו מבקשים להאריך אותו.

אבתיסאם מראענה: אני חושבת שיש חוסר שקיפות, אני בהחלט מהקואליציה, אבל מצד אחד אני מהקואליציה ומצד שני יש פה סוגייה שצריך לתת עליה את הדעת.

אבתיסאם מראענה: במשך כל כך הרבה שנים הארגונים, העובדים, התאגידים, האיגודים, של עובדים ועובדות בעולם של הקולנוע והטלוויזיה, יצאנו למאות ועשרות מחאות על מנת להסדיר את הזכויות של אותם עובדים.

אבתיסאם מראענה: אותם עובדים שמציירים את הקולנוע והטלוויזיה, עושים תוכניות מצוינות, עושים סרטים מצוינים הקולנוע הישראלי והסדרות הטלוויזיה הישראליות היום הן הטובות בעולם.

אבתיסאם מראענה: אני חושבת שצריך לשמור קודם כל על האוצר התרבותי שמדינת ישראל נהנית ממנו, ומה שקורה בחוקים שכאלה שעוברים, מאריכים, הם קורים מתחת לרדאר.

אבתיסאם מראענה: זאת הזדמנות מצוינת, מכיוון שאנחנו כן ממשלת שינוי, מכיוון שאנחנו כן דוגלות ודוגלים בשקיפות, מן הראוי שהחוק הזה, קודם כל לפתוח את החוזים בין הערוצים האלה, זה דבר אחד.

אבתיסאם מראענה: יש על החוק הזה ביקורת מימין ומשמאל ואני חושבת שהיא בצדק.

אבתיסאם מראענה: דבר שלישי, צריך לערב את אותם ארגונים ואותם נציגים שבאים על ימין ועל שמאל על מנת להידבר על היצירה המקורית של הקולנוע, הטלוויזיה והסדרות, לתת להם את האפשרות להגיד את הדברים שלהם.

אבתיסאם מראענה: הם לא יכולים כל הזמן להילחם בזכות הדיבור והיא לא נשמעת.

אבתיסאם מראענה: הדלתות לא נפתחות בפניהם והגיע הזמן שהסוגייה הזאת של ערוצים שחושבים שצריך לתת להם את האוויר של הציבור בחינם, לא, מצטערת.

אבתיסאם מראענה: אנחנו שנים על גבי שנים נותנים להם הקלות, יאללה בסדר תשדרו ויש פה מחילה ויש פה ניתנה.

אבתיסאם מראענה: הסיפור הזה נגמר, צריך להסדיר את כל הסוגייה של התוכן.

אבתיסאם מראענה: מי היה חולם שיום אחד אנחנו נשב ואנחנו נצפה בערוץ טלוויזיה בסמארטפון שלנו או באינטרנט והטכנולוגיה מתקדמת ואנחנו חושבות שבואו נמשיך ללטף את קשת ורשת, ואת ההוא וההיא, בכל מיני הסדרים מוזרים.

אבתיסאם מראענה: לי באופן אישי באמת אני אומרת, זה חוק שצריך לעצור רגע, להביא את כל ההסכמים, שלא יגידו לי לא שקוף, כן שקוף.

אבתיסאם מראענה: אנחנו רוצות לראות את הכל ולאפשר לאותם ארגונים ואיגודים של מי שעושה את הטלוויזיה לטלוויזיה מצוינת בחלקה, מי שמייצר את הקולנוע הישראלי המצוין מאוד, תנו להם להיות חלק מהדיון הזה.

לימור מגן תלם: תודה רבה אבתיסאם, נמשיך בקשה עם יעקב מרגי, חבר הכנסת בבקשה.

יעקב מרגי: תודה גברתי, קודם כל אני אתייחס לכמה נקודות, הראשונה זה הליכי החקיקה.

יעקב מרגי: כל חוק שחוזר לוועדה, א' החיפזון מהשטן, צריך לתת לציבור שוב הזדמנות, שוב לחברי הכנסת, לברור ולדרוש לחקור היטב.

יעקב מרגי: לא משנה מה הטיעונים לעונש, היה מספיק זמן, לא היה מספיק זמן.

יעקב מרגי: אני רוצה קצת, אני אוהב כשצביקה ידידי עולה באוקטבות אני אוהב לשמוע אותו, אבל אני אוהב גם להזכיר לו.

יעקב מרגי: יש לו את חברו לסיעה שהוא מתהדר בפריסת הסיבים, הוא כמעט שכח את השם של אשתו והילדים שלו, הוא מדבר על סיבים, סיבים, סיבים אופטיים.

יעקב מרגי: רק הוא שכח לומר שמי שאפשר את הפריסה של הסיבים אחרי 10 שנים בגלל מחלוקות בעניין הוועדה הזו, מה לעשות?

יעקב מרגי: לפני יסוד המדינה בכפר המכביה, לפני חמישה חודשים, יש חברי כנסת שחושבים שלפני שישה חודשים ייסדנו את מדינת היהודים, לא בבאזל, בכפר המכביה.

יעקב מרגי: הכל נשכח מהם, פתאום הכל.

יעקב מרגי: אז קצת לשם האיזון, הדיון הזה לא היה נולד אם לא הייתה האופציה.

יעקב מרגי: אז כל זה נעשה פה עם יו"ר הוועדה שקוראים לו חבר הכנסת יעקב מרגי והוא בגוש ה-52.

יעקב מרגי: אז צריך בשביל האיזון.

יעקב מרגי: דבר שלישי, רבותיי, זה הסכם עסקי כלכלי.

יעקב מרגי: אני יעקב מרגי מקבל שירות גרוע באיזה מושב בדרום, בקושי מצליח לגלוש על אינטרנט ואני משלם טבין ותקילין.

יעקב מרגי: אין שום סיבה שגוף עשיר, תייקון בהגדרה של התייקונים, אני חושב שהוא אפילו צריך לבחון בחוק הריכוזיות אם אין לו השפעה שלטונית אפילו.

יעקב מרגי: מהלך איימים, היום פוחדים לגעת, מה זה חוק ישראל היום?

יעקב מרגי: peanuts לעומת העוצמה הכלכלית.

יעקב מרגי: לא ראוי שיינתנו פה נתונים על שולחן הוועדה?

יעקב מרגי: כמה כסף זה היה אמור להיות?

יעקב מרגי: אם זה מחייב אותו בהפקת מקור או לא מחייב אותו בהפקות מקור?

יעקב מרגי: למה אחרים כן ולמה הוא לא? למה?

יעקב מרגי: יכול להיות שצריך לעשות הוראת שעה, יכול להיות שבגלל שהממשלה הקודמת לא עשתה צריך לתת הוראת שעה.

יעקב מרגי: שימו את הנתונים, יש סיבה למה האוצר לא רוצה את זה, יש סיבה למה הממשלה הקודמת דגרה, כי האוצר לא אפשר את זה.

יעקב מרגי: האוצר יודע למה הוא לא אפשר את זה.

לימור מגן תלם: תודה רבה חבר הכנסת מרגי, אנחנו פשוט חייבים להמשיך לחבר הכנסת קיש, לחבר הכנסת מעוז, לשמוע את המשרדים ואנחנו ב-10:30 צריכים לסיים כי זה הלו"ז שקבענו מראש.

לימור מגן תלם: בבקשה חבר הכנסת יואב קיש.

קריאה: זה לא שאתם קובעים מראש מה הדיון, אני לא מבין - -

לימור מגן תלם: מראש נקבע הדיון משעה 10:00 עד 10:30 ואנחנו נמשיך לקיים אותו במועד אחר בהמשך.

לימור מגן תלם: אבל בואו נשמע את חבר הכנסת קיש, בבקשה.

יואב קיש: טוב, אז אני מבין שיש שלוש דקות לדבר, זה בערך כמו בקריאה ראשונה.

יואב קיש: יש לנו גם הסתייגויות שהגשנו, כמובן הסתייגויות שהוגשו על ידי כל חברי האופוזיציה ויש חמש הסתייגויות שזה רק בודדים הגישו.

יואב קיש: אז אם כך אני אנמק אותם במועד אחר כי בשלוש דקות אני לא אספיק.

קריאה: יש לך עוד הסתייגות חוץ מזאת שהגשתי בשם הליכוד?

יואב קיש: כן, אני אסביר לך אחר כך.

יואב קיש: לקחנו חבורה של כמה והגשנו כמה הסתייגויות בהתחלה, תיכף אני אסביר לך את זה.

יואב קיש: אנחנו כל הזמן בהפקת לקחים.

לימור מגן תלם: כן חבר הכנסת קיש, בבקשה.

יואב קיש: באמת חבר הכנסת מרגי היה פה כשהעסק הזה קרה, גם אני הייתי פה בחקיקה של החוק הזה וגם הרפורמה הגדולה אחר כך עברה בוועדה משותפת עם איתן כבל ואיתי ושם דנו גם בנושא התכנים וכל הדברים.

יואב קיש: אבל כל זה אני שם בצד, כי זה הבנתי כמו שאמר חבר הכנסת האוזר, אכן יש כוונה להביא חקיקה מסודרת ממשלתית על סמך ועדת פולקמן שגם היה אז בוועדת הכלכלה והיה שותף לחקיקה.

יואב קיש: אבל אני אומר בצורה מאוד ברורה, פה יש סעיף מיותר לחלוטין, אין שום סיבה להאריך אותו, יש התקשרות עסקית בין הערוצים להפצה, נתנו כמה שנים בשביל שהעסק הזה יסתדר.

יואב קיש: הוא כבר הסתדר, אני אומר לכם יש כבר, כולם שם בכל מיני מורכבויות של שידור תכנים ישנים, של להשתמש בארכיון.

יואב קיש: ברגע שהחוק הזה לא עובד את יודעת מה יקרה?

יואב קיש: כלום, כלום.

יואב קיש: אני אומר לך, הכל שם סגור, זה פשוט מיותר.

יואב קיש: התערבות ממשלתית מיותרת בתוך הדבר הזה.

יואב קיש: החוק שיגיע אחר כך עם מעורבות של פולקמן שיידבר על נושא התוכן ודברים נוספים, סבבה זה כבר משהו שצריך לבחון ויש פה מורכבות.

קריאה: לא, תהיה הפקעה.

קריאה: ככל שהסעיף לא יוארך תהיה הפקעה של תוכן.

לימור מגן תלם: רגע, סליחה רגע, חבר הכנסת קיש סיימת?

לימור מגן תלם: אנחנו חייבים לסיים.

לימור מגן תלם: אבי מעוז אתה רוצה זכות דיבור?

יואב קיש: אני אסיים את דבריי ואני אומר, החוק הזה נפל וצריך לעשות בו דיון מלא, לפתוח את ההצגה של כל הדברים במשרדים ואני אומר לך שהחוק הזה מיותר לחלוטין.

לימור מגן תלם: תודה רבה חבר הכנסת קיש.

לימור מגן תלם: חבר הכנסת אבי מעוז בבקשה בקצרה, אנחנו חייבים לשמוע פה את נציגי המשרדים.

יואב קיש: איך נשמע?

יואב קיש: אמרת עד 10:30.

לימור מגן תלם: 2-3 דקות אבי מעוז.

אבי מעוז: בסדר, תודה רבה לך גברתי.

יואב קיש: לא, לא, סליחה, חייב להיות עוד דיון.

לימור מגן תלם: אנחנו לא אמרנו שלא יהיה דיון, אמרנו שאנחנו צריכים לסיים כי יש לנו היום לו"ז מאוד מאוד צפוף ואנחנו נעשה עוד דיון.

לימור מגן תלם: כן בבקשה חבר הכנסת מעוז.

אבי מעוז: תודה רבה, אנא יואב אל תיקח את הזמן היקר שלי.

יואב קיש: לא, רק לוודא שיהיה עוד דיון כי גם זה אולי יחליטו בסוף שלא.

אבי מעוז: גברתי יושבת הראש, אני לא כל כך מבין את הדיון פה היום.

אבי מעוז: אני באתי לדיון כהכנה לקריאה שנייה ושלישית ולא יודע, חצי שעה זה מספיק לדיון הזה?

לימור מגן תלם: כנראה שלא, אבל בוא תאמר בבקשה את ההתייחסות שלך כי אנחנו רוצים עוד להמשיך וגם צריכים לסיים.

לימור מגן תלם: התייחסות קצרה בבקשה.

אבי מעוז: ההתייחסות שלי היא קצרה, ואני מצטערת שאני איחרתי לוועדה, אני פשוט הלכתי לקבל חיסון, לקחתי אחריות והלכתי לקבל חיסון ואיזה תורים חבל על הזמן.

אבי מעוז: לעצם החוק הזה, אני מבולבל, לא יודע איפה אנחנו עוסקים ובמה אנחנו עסוקים.

אבי מעוז: אם זה הכנה לקריאה שנייה ושלישית, האם אנחנו צריכים להגיש הסתייגויות חדשות?

אבי מעוז: האם אנחנו צריכים להגיש את כל ההסתייגויות הקודמות?

אבי מעוז: כשהחוק עלה לכנסת לקריאה שנייה ושלישית במליאה אני הייתי בטוח ששם אני אוכל להבין מה החוק הזה כי אני לא הייתי בדיונים בשנים קודמות וגם לא הייתי בדיונים בוועדת הכלכלה.

אבי מעוז: ולכן חשבתי שיינתן מספיק זמן, הלכתם וקיצצתם את זה, קבעתם סדרי דיון וסדרי הדיון לא אפשרו מספיק זמן לדון על החוק הזה.

אבי מעוז: אני חשבתי שלפחות עכשיו אני אוכל להתעמק בחוק ולהבין מה המשמעויות שלו.

לימור מגן תלם: טוב אז - -

אבי מעוז: עכשיו את מקצרת אותי.

לימור מגן תלם: כן, אני מקצרת אותך.

לימור מגן תלם: אנחנו נשמע את עו"ד נגה רובינשטיין בבקשה.

אבי מעוז: אם יהיה עוד דיון, אני אשמח מאוד שיהיה עוד דיון.

לימור מגן תלם: אין שום בעיה חבר הכנסת מעוז.

לימור מגן תלם: כן, עו"ד נגה רובינשטיין בבקשה.

נגה רובינשטיין: בוקר טוב, אני רוצה רגע לדייק את מה שנאמר כאן על ידי חברת , את הערוצים המסחריים.

נגה רובינשטיין: מי שנגד הפקעה צריך לתמוך בהארכת הוראת השעה.

לימור מגן תלם: רגע, חבר הכנסת מקלב אתה מפריע.

נגה רובינשטיין: מי שנגד רגולציה על האינטרנט צריך לתמוך בהארכת הוראת השעה ואני אסביר.

נגה רובינשטיין: יש כאן בעצם סיטואציה של כלכלה חופשית, זה מה שהוראת השעה מאפשרת.

נגה רובינשטיין: הוראת השעה מאפשרת לקונה מרצון ומוכר מרצון להתקשר ביניהם ולאפשר לפלטפורמות אפילו כמו הוט ויס שמשדרות על גבי ה-OTT, לשלם עבור התוכן שהן קונות ומשתמשות.

נגה רובינשטיין: האם אתם רוצים להגן עליהן כאן?

נגה רובינשטיין: זה בסדר, אז אפשר שלא להאריך את הוראת השעה.

נגה רובינשטיין: אבל ככל שאתם לא מאריכים את הוראת השעה המשמעות היא שמופקע כאן תוכן של שני גופים שהכסף שלהם דרך אגב, באחוזים, בהמשך לרפורמה של חבר הכנסת קיש, הולך ליצירה הישראלית.

נגה רובינשטיין: ואני מצטערת שחברת הכנסת שדיברה על היצירה הישראלית איננה כאן, אבל אם אתה זוכר חבר הכנסת קיש אתה קבעת ש-15% מההכנסות של הערוצים המסחריים הולכים ליצירה הישראלית.

נגה רובינשטיין: כל שקל שמגיע לערוצים המסחריים הולך ב-15% להפקות המקור, בדיוק למה שכיוונת.

יעקב מרגי: את יכולה להצהיר ברגע שזה יעבור, לא תתנגדו לשלם עבור הפקות מקור?

נגה רובינשטיין: זה החוק.

לימור מגן תלם: שנייה, חבר הכנסת מרגי, חבר הכנסת מרגי, בבקשה.

יעקב מרגי: את מוכנה להצהיר היום שלא תהיו כמו נטפליקס?

נגה רובינשטיין: שנייה, אני יכולה להצהיר שאנחנו לא נהיה - -

לימור מגן תלם: לא, לא, לא, רגע שנייה, חבר הכנסת מרגי אני מבקשת ממך.

נגה רובינשטיין: זה הרי בדיוק החוק שאתה יצרת וחבר הכנסת לוין האם אתה באמת חושב שהפתרון זה להפקיע תוכן של גורמים פרטיים בשם המדינה עבור גורמים פרטיים אחרים כמו הוט?

יריב לוין: אני אענה לך במשפט קצר.

נגה רובינשטיין: מה ההיגיון בזה?

יריב לוין: אני אענה לך במשפט קצר, יש הסדר מאוד פשוט.

יריב לוין: יש ערוצים מסחריים, יש להם פרסומות, מזה הם צריכים לחיות והם צריכים לתת את השידורים שלהם לכל מי שרוצה להפיץ אותם, נקודה.

נגה רובינשטיין: זאת אומרת ליוטיוב לתת בחינם את הערוצים המסחריים.

יריב לוין: לערוץ 11 יש מימון מכספי מדינה, הוא לא צריך לקבל עוד מימון כי בסוף צריך לזכור, כל ההוצאה הזאת מתגלגלת על הציבור, כי זה לא שמישהו משלם לך מהאוויר, הוא משלם לך מזה שהוא מעלה את המחיר שהוא גובה מהציבור.

יריב לוין: ואת מעגל הקסמים הזה שבו ביד אחת אתם אמורים להרוויח כסף מהפרסומות - -

נגה רובינשטיין: מי שלא ירצה, לא יקנה.

לימור מגן תלם: חבר הכנסת לוין בבקשה תן רק לסיים את הדברים.

לימור מגן תלם: חבר הכנסת לוין בבקשה תן לה לסיים את הדברים.

נגה רובינשטיין: מי שלא ירצה, לא יקנה.

נגה רובינשטיין: אם מישהו יחשוב, אם הוט ב-OTT תחשוב שפרסומות זה דבר יקר מדי והיא לא רוצה לשלם, היא לא תשלם.

יריב לוין: לא, אתם צריכים לקבל הכנסה - -

לימור מגן תלם: רגע, חבר הכנסת לוין זה לא דו שיח אני מבקשת.

נגה רובינשטיין: זה לא תנאי הרישיון שלכם, זה לא תנאי הרישיון שלכם.

לימור מגן תלם: בבקשה, יש לך עוד דברים?

לימור מגן תלם: אנחנו אמורים לסיים את הדיון.

לימור מגן תלם: אנחנו נמשיך את הדיון הזה.

יואב קיש: אני רק רוצה להבין שאלה אחת, רק להבין.

יואב קיש: בסופו של דבר את אומרת, אני דווקא חושב שהחוק מונע התקשרות עסקית.

יואב קיש: אני לא מצליח להבין את זה.

נגה רובינשטיין: אז זה בדיוק הפוך.

יואב קיש: כי כרגע החוק אומר אתם עליהם ואף אחד לא משלם לאף אחד.

נגה רובינשטיין: לא, לא נכון.

נגה רובינשטיין: החוק כרגע מה שהוא אומר, יש סעיף 13(ג) זה גם עבר אצלך בזמנו.

נגה רובינשטיין: הסעיף הזה אומר ככל שאין את האסדרה של הוראת השעה, התוכן מופקע לצרכי השידור באינטרנט, אוקיי?

נגה רובינשטיין: זאת המשמעות.

נגה רובינשטיין: עכשיו, הוראת השעה הייתה על סמך מצג של הממשלה הקודמת ונציגיה שבתוך חמש שנים יהיה איזשהו הסדר כולל.

נגה רובינשטיין: המצג הזה לא התקיים, לא בכוונה רעה של אף אחד, אבל המצג הזה לא התקיים.

נגה רובינשטיין: ומה שאנחנו מבקשים עכשיו שעד שתהיה אסדרה, לא תתאפשר המשך הפקעה של התוכן של הערוצים המסחריים על ידי הפלטפורמות.

נגה רובינשטיין: הפלטפורמות לא יקנו, זאת תחרות חופשית, זה שוק חופשי.

נגה רובינשטיין: מה שאתם עושים כאן באי המשך של הוראת השעה, זה מאפשרים להפקיע לטובת האינטרנט תכנים של גורמים ישראליים.

נגה רובינשטיין: בשביל מה?

נגה רובינשטיין: למה זה טוב?

לימור מגן תלם: נגה קודם כל תודה רבה, אני לא אאפשר התייחסויות ותשובות לדברים שלה.

לימור מגן תלם: אנחנו חייבים לסיים את הישיבה להיום.

לימור מגן תלם: אנחנו נקיים דיון - -

איתמר אביטן: איך נציגי התייקונים מקבלים זכות דיבור ונציגי העובדים לא מקבלים זכות דיבור.

לימור מגן תלם: כי אנחנו נקיים דיון נוסף של הוועדה הזאת.

לימור מגן תלם: שתי דקות ואנחנו סוגרים את הישיבה בבקשה.

איתמר אביטן: אני אשמח לדבר גם בישיבה כי יש לי הרבה מה להגיד.

לימור מגן תלם: אתה יכול גם בישיבה הבאה לפתוח את הדברים.

איתמר אביטן: אין בעיה.

איתמר אביטן: אני קודם כל רוצה להגיד לחבר הכנסת האוזר.

איתמר אביטן: אני מנכ"ל איגוד עובדי הקולנוע והטלוויזיה.

איתמר אביטן: אני קודם כל אגיד בהתחלה, זה שבוצעו דברים בעבר, חבר הכנסת האוזר, המטרה של הממשלה הזאת להבנתי היא לעשות שינויים ולא לבוא להמשיך דברים - -

צבי האוזר: שינויים הרמוניים, קוהרנטיים, של כל השוק.

צבי האוזר: מסכים איתך.

לימור מגן תלם: רגע, צביקה בבקשה, לא דו שיח.

צבי האוזר: האסדרה החוקית כוללת - -

לימור מגן תלם: צביקה, צביקה, בבקשה לא דוח שיח, שתי דקות לסיום.

איתמר אביטן: מטרתם של הגופים קשת ורשת שקשת סיימו את שנת 2020 כשהם הפחיתו שכר לעובדים, כמעט ב-100 מיליון שקל רווחים, רוצים להמשיך לגרוס כסף מהציבור במקומות שהם לא אמורים.

נגה רובינשטיין: זה מהציבור?

נגה רובינשטיין: אתה מגן על הוט ועל יס.

איתמר אביטן: חוק הפצת השידורים אומר שאתם אסור לכם לגבות כסף.

לימור מגן תלם: רגע, לא לקיים דו שיח בבקשה.

לימור מגן תלם: אני לא רוצה להוציא פה אף אחד.

איתמר אביטן: אנחנו שומעים מהאוצר, וגם חבר הכנסת מרגי שהיה יושב ראש הוועדה שמע פה מהאוצר שאסור לקחת כסף מסלקום ופרטנר כי אין להם כסף, הם יפשטו את הרגל.

איתמר אביטן: ופתאום זה בסדר לתת להם מיליוני שקלים לכלום, על מה ולמה?

איתמר אביטן: בואו תביאו את החקיקה שסלקום ופרטנר ישקיעו בהפקות מקור ואת המיליונים שהם מעבירים להם, שיעבירו לתוכן, שיעבירו לציבור.

איתמר אביטן: הכסף הזה נלקח מהציבור, במקום לקבל תוכן, אתם ממשיכים פה.

איתמר אביטן: והם ישבו פה בוועדה הקודמת ולא סיפרו לכולם.

איתמר אביטן: אני דיברתי עם חברי הכנסת והם אמרו זה על עידן פלוס.

איתמר אביטן: המטרה של זה, זה להעביר כסף לקשת ורשת, נקודה.

איתמר אביטן: ואתם ביקשתם הארכה של שנתיים, זאת אומרת חמש שנים ועוד שנתיים.

איתמר אביטן: אתם יודעים כמה זמן מספרים לנו שיסדירו את זה?

איתמר אביטן: חברים, מדובר פה באנשים, מדובר פה בהפקות מקומיות, מדובר בתרבות של כולם, שלכם, של מדינת ישראל, של העברית.

איתמר אביטן: מה הם משדרים?

לימור מגן תלם: תודה, תודה רבה.

לימור מגן תלם: אנחנו ננעל את הישיבה להיום.

לימור מגן תלם: כמו שאמרתי אנחנו נקיים דיון נוסף על הצעת החוק, נשמע את ההסברים, נתונים, ונקבל החלטות.

לימור מגן תלם: תודה רבה, אני נועלת את הישיבה.